《和夏日国清塘泛舟》
宋代·郑伯玉

三篙摇漾彩帆轻，胜赏宁辞远郡城。
水满人如天上坐，波澄舟在镜中行。
都无暑气侵衣袖，时有荷香入酒觥。
野老岸前争拥看，知公威齐不喧惊。

作者简介：兴化军莆田人，字宝臣。仁宗景祐元年进士。历抚州观察推官。以韩琦荐，为殿中侍御史。为人峭直，不屈权贵。喜为诗，所作三百余篇，名《锦囊集》，时人以与陈琪、方孝宁诗汇为一集，号《乌山三贤诗》。